b'\n_START_ARTICLE_\nWasabr\xc3\xb6d\n_START_PARAGRAPH_\nWasabr\xc3\xb6d AB er en svensk f\xc3\xb8devarevirksomhed. Siden 1999 har virksomheden v\xc3\xa6ret ejet af den italienske f\xc3\xb8devarevirksomhed Barilla. Virksomheden er verdens st\xc3\xb8rste producent af kn\xc3\xa6kbr\xc3\xb8d._NEWLINE_Wasa s\xc3\xa6lger kn\xc3\xa6kbr\xc3\xb8d og andre bageriprodukter i 40 lande, blandt andre i Skandinavien, Tyskland, Frankrig, Italien og USA. Wasa havde l\xc3\xa6nge tre bagerier beliggende i Filipstad i Sverige, Hamar i Norge og Celle i [Tyskland]. I 2010 blev al produktion flyttet fra fabrikken i Hamar til fabrikken i Fillipstad. Virksomhedens marketingskontor ligger i Stockholm.\n_START_SECTION_\nHistorie\n_START_PARAGRAPH_\nVirksomheden blev grundlagt i Skellefte\xc3\xa5 i 1919 af Karl Edvard Lundstr\xc3\xb6m, under navnet AB Skellefte\xc3\xa5 Spisbr\xc3\xb6dsfabrik. I 1931 blev virksomheden flyttet til Filipstad og i 1957 skiftede man navn til AB Wasa Spisbr\xc3\xb6dsfabrik, i 1964 blev navnet \xc3\xa6ndret igen, denne gang til Wasabr\xc3\xb6d AB. Navnet Wasa stammer fra adelssl\xc3\xa6gten Vasa. I 1967 blev virksomheden fusioneret med Borden Foods i New York og dannede OLW (Old London Wasa) efter Bordens fabrik som hed Old London. I 1982 blev virksomheden solgt til schweiziske Sandoz (senere blev den en del af virksomheden Novartis). I 1999 blev Wasabr\xc3\xb6d solgt til den italienske f\xc3\xb8devarevirksomhed Barilla.'